
22-TA-1467: Noteikumu projekts (Jauns)
Latvijas Atveseļošanas un noturības mehānisma plāna 5.2. reformu un investīciju virziena „Augstskolu pārvaldības modeļa maiņas nodrošināšana” 5.2.1.r. reformas „Augstākās izglītības un zinātnes izcilības un pārvaldības reforma” 5.2.1.1.i. investīcijas „Pētniecības, attīstības un konsolidācijas granti” pirmās kārtas „Noziedzīgi iegūtu līdzekļu legalizācijas novēršanas grants” īstenošanas noteikumi

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
10. Investīcijas pirmās kārtas projekta (turpmāk - projekts) iesniedzējs ir Rīgas Tehniskā universitāte, kas pēc tam, kad ir noslēgta vienošanās par projekta īstenošanu ar atbalsta sniedzēju, ir arī finansējuma saņēmējs.
	Iebildums
Lūdzam pievienot MK noteikumu projektam TAP Latvijas Universitāšu asociācijas atzinumu par noteikumu projektu, kurā, kā minēts izziņā, tiek atbalstīta IZM sagatavotā noteikumu projekta redakcija un tā tālāka virzība apstiprināšanai MK, kā arī RTU kā finansējuma saņēmējs.

Piedāvātā redakcija
-
	Sanda Blumberga (FM) (Laura Naudiņa (FM) vietā)

	2.
	Noteikumu projekts
13.7. citas izmaksas, kas saistītas ar šo noteikumu 12. punktā minēto atbalstāmo darbību īstenošanu, t.sk. izmaksas, kas nav tieši saistītas ar investīcijas pirmās kārtas projekta rezultātu sasniegšanu, bet atbalsta un nodrošina atbilstošus apstākļus investīciju projekta veicamo darbību realizācijai un investīcijas pirmās kārtas projekta rezultātu sasniegšanai.
	Iebildums
Lūdzam noteikt 13.7.punktā norādīto izmaksu ierobežojumu, kā arī papildināt anotāciju, skaidrojot, kādas izmaksu pozīcijas paredzēts plānot.
Piedāvātā redakcija
-
	Vija Valpētere (CFLA)

	3.
	Noteikumu projekts
13.7. citas izmaksas, kas saistītas ar šo noteikumu 12. punktā minēto atbalstāmo darbību īstenošanu, t.sk. izmaksas, kas nav tieši saistītas ar investīcijas pirmās kārtas projekta rezultātu sasniegšanu, bet atbalsta un nodrošina atbilstošus apstākļus investīciju projekta veicamo darbību realizācijai un investīcijas pirmās kārtas projekta rezultātu sasniegšanai.
	Iebildums
Norādām, ka izmaksām jābūt tieši saistītām ar investīcijas mērķiem un rādītāju sasniegšanu, kā arī jābūt iekļautām AF plānā. Tāpat izmaksas nedrīkst aizvietot plānotos kārtējos administratīvos izdevumus.
Ja tiek iekļautas citas izmaksas, lūdzam apliecināt, ka visas MK noteikumu projekta 13.punktā noteiktās izmaksas veicinās investīcijas rādītāju sasniegšanu.


Piedāvātā redakcija
-
	Sanda Blumberga (FM) (Laura Naudiņa (FM) vietā)

	4.
	Noteikumu projekts
21. Atbalsta sniedzējs izvērtē projekta iesniedzēja atbilstību šo noteikumu 20. punktā minētajiem izslēgšanas kritērijiem un sniedz atzinumu nozares ministrijai, kura, pamatojoties uz šo atzinumu, pieņem lēmumu. 
	Iebildums
Ņemot vērā to, ka Nozares ministrija nodrošina projekta iesnieguma atbilstību noteikumu prasībām izvērtēšanu, lūdzam koriģēt noteikumu projekta 21.punktu, nosakot, ka izslēgšanas kritēriju pārbaudi nodrošinās Nozares ministrija. Par šādu kārtību ar Izglītības un zinātnes ministriju esam konceptuāli vienojušies starpresoru vienošanās par sadarbību Eiropas Savienības Atveseļošanas un noturības mehānisma īstenošanā un uzraudzībā skaņošanas procesā. 
 
Piedāvātā redakcija
-
	Rasa Teivāne (CFLA)

	5.
	Noteikumu projekts
IV. Investīcijas pirmās kārtas īstenošanas nosacījumi
	Iebildums
Ņemot vērā to, ka 5.2.1.1.i. investīcija tiek īstenota tikai nacionālo rādītāju sasniegšanai, lūdzam papildināt MK noteikumus ar nosacījumiem par proporcionālās finanšu korekcijas principiem rādītāju neizpildes vai daļējas rādītāju izpildes gadījumā.
 
Piedāvātā redakcija
-
	Vija Valpētere (CFLA)

	6.
	Noteikumu projekts
32.2. nodrošina datu ticamības pārbaudes;
	Iebildums
Lūdzam svītrot 32.2.punktu, jo saskaņā ar 07.09.2021. MK noteikumu Nr.621 "Eiropas Savienības Atveseļošanas un noturības mehānisma plāna īstenošanas un uzraudzības kārtība" 9.2.punktu, atbalsta sniedzējs izlases veidā pārbauda tikai Atveseļošanas fonda plānā definēto atskaites punktu un mērķu (tai skaitā datu) ticamību.
Piedāvātā redakcija
-
	Vija Valpētere (CFLA)

	7.
	Noteikumu projekts
32.3. nodrošina pārbaudes projekta īstenošanas vietā;
	Iebildums
Lūdzam papildināt noteikumu 32.3.punktu ar tekstu "(ja attiecināms)".
Piedāvātā redakcija
32.3. nodrošina pārbaudes projekta īstenošanas vietā (ja attiecināms);
	Vija Valpētere (CFLA)

	8.
	Noteikumu projekts
36. Finansējuma saņēmējs nodrošina, ka ieņēmumi no maksas par specializēto studiju moduļu piedāvājuma nepārsniedz 50 procentus no kopējiem izdevumiem šo moduļu sagatavošanai un īstenošanai.
	Iebildums
Ņemot  vērā, ka pasākuma ietvaros ir plānots realizēt projektu, kas saistīts gan ar aktivitāšu īstenošanu jaunas studiju programmas izveidei, gan arī ar saimniecisko darbību nesaistītu pētījumu īstenošanai, no MK noteikumu projekta un skaidrojuma anotācijā nav skaidrs uz kuru no šīm sadaļām būtu attiecināmi MK noteikumu projekta 36.punkta nosacījumi. Vēršam uzmanību, ka ievērojot 28.10.2022. Komisijas paziņojuma “Pētniecībai, izstrādei un inovācijai piešķiramā valsts atbalsta nostādnes” (2022/C 414/01) (turpmāk – Pamatnostādnes) 20.punktā noteikto, publiskā izglītība, kas tiek nodrošināta valsts izglītības sistēmas ietvaros un kas galvenokārt vai pilnībā ir valsts finansēta un uzraudzīta, tiek uzskatīta par darbību, kas nav saimnieciska darbība. Attiecīgi lūdzam precizēt MK noteikumu projekta 36.punktu, nepārprotami nodrošinot tā atbilstību Pamatnostādnēs noteiktajam. Ar atbilstošu skaidrojumu lūdzam papildināt arī anotāciju. Vienlaikus lūdzam gan MK noteikumu projekta 36.punktā, gan anotācijā minēt, ka ieņēmumi no maksas par specializēto studiju moduļu izmantošanu būs ieņēmumi no studentiem mācību procesā, nepārsniedzot 50 procentus no kopējiem izdevumiem šo moduļu sagatavošanai un īstenošanai.
 
Piedāvātā redakcija
-
	Zane Liede (FM)

	9.
	Noteikumu projekts
37. Finansējuma saņēmējs projekta īstenošanas laikā un piecus gadus pēc noslēguma maksājuma veikšanas dalībvalstij nodrošina atsevišķu ar projekta īstenošanu saistīto darījumu ieņēmumu un izdevumu grāmatvedības uzskaiti, kā arī darbību un ar to īstenošanu saistīto finanšu plūsmu nodalīšanu atbilstoši normatīvajiem aktiem par gada pārskata sagatavošanas kārtību.
	Iebildums
Lūdzam papildināt MK noteikumus ar informāciju par to, kura uzraugošā institūcija veiks uzraudzību 36.punkta un 37.punkta izpildei un cik ilgi uzraudzība ir jāveic. Vēršam uzmanību, ka ņemot vērā to, ka Atveseļošanas fonda regulējums neparedz obligātu pienākumu nodrošināt pēcuzraudzības periodu, Centrālā finanšu un līgumu aģentūra nav paredzējusi veikt projektu uzraudzību pēcuzraudzības periodā. Ja MK noteikumi noteiks komercdarbības atbalsta nosacījumu uzraudzības pienākumu veikt Centrālai finanšu un līgumu aģentūrai, šādi līdzekļi ir paredzami no valsts budžeta. Attiecīgi, ja nepieciešams, lūdzam papildināt MK noteikumu anotāciju, norādot ietekmi uz valsts budžetu un norādot finansējuma avotu. Vēršam uzmanību - ja MK noteikumu 36. un 37.punktā plānoto uzraudzību nav iespējams nodrošināt esošo līdzekļu ietvaros, tad jautājums par papildu finansējumu ir izskatāms MK gadskārtējā valsts budžeta projekta sagatavošanas procesā.
 
Piedāvātā redakcija
-
	Sanda Blumberga (FM) (Laura Naudiņa (FM) vietā)

	10.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam ietvert anotācijas rādītāju tabulā visus 5.2.1.1.i. investīcijas rādītājus atbilstoši Padomes īstenošanas lēmumam par Latvijas Atveseļošanas un noturības plāna novērtējuma apstiprināšanu (CID) un ievadteikumā pirms tabulas ielikt atsauci arī uz CID.

Piedāvātā redakcija
-
	Sanda Blumberga (FM) (Laura Naudiņa (FM) vietā)

	11.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam anotācijas rādītāju tabulā norādīt konkrētus rādītāju sasniegšanas datumus (vai gada ceturkšņus) atbilstoši Padomes īstenošanas lēmumam par Latvijas Atveseļošanas un noturības plāna novērtējuma apstiprināšanu (CID) un Darbības kārtībai.

Piedāvātā redakcija
-
	Sanda Blumberga (FM) (Laura Naudiņa (FM) vietā)

	12.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam anotācijas rādītāju tabulā precizēt rādītāju redakcijas atbilstoši Darbības kārtībai.

Piedāvātā redakcija
-
	Sanda Blumberga (FM) (Laura Naudiņa (FM) vietā)

	13.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Lūdzam anotācijā norādīt minēto objektīvo pamatojumu dzimumu līdztiesības un vienlīdzīgu iespēju principu risku neesamībai.

Piedāvātā redakcija
-
	Sanda Blumberga (FM) (Laura Naudiņa (FM) vietā)

	14.
	Noteikumu projekts
2.4. pētniecības organizācija – organizācija, kas atbilst Komisijas regulas Nr.651/2014 2. panta 83. punktā noteiktajai pētniecības un zināšanu izplatīšanas organizācijas definīcijai;
	Priekšlikums
Lūdzam norādīt MK noteikumu projekta 2.4.apakšpunktā pilnu regulas nosaukumu un pieņemšanas datumu, ņemot vērā, ka saīsinājums iepriekš nav atrunāts.

Piedāvātā redakcija
-
	Edgars Zandbergs (FM)



